title: Kommissionens gennemførelsesforordning (EU) 2019/1785 af 18. oktober 2019 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Ragusano (BOB))

text:
                  25.10.2019

                  DA

                  Den Europæiske Unions Tidende

                  L 272/136

         KOMMISSIONENS GENNEMFØRELSESFORORDNING (EU) 2019/1785
         af 18. oktober 2019
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Ragusano« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede oprindelsesbetegnelse »Ragusano«, der er registreret i henhold til Kommissionens forordning (EF) nr. 1263/96 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Ragusano« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. oktober 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 1263/96 af 1. juli 1996 om ændring af bilaget til Kommissionens forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i forordning (EØF) nr. 2081/92 (EFT L 163 af 2.7.1996, s. 19).

            (3)  EUT C 216 af 27.6.2019, s. 17.


title: Kommissionens Gennemførelsesforordning (EU) 2019/1786 af 23. oktober 2019 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  25.10.2019

                  DA

                  Den Europæiske Unions Tidende

                  L 272/137

         KOMMISSIONENS GENNEMFØRELSESFORORDNING (EU) 2019/1786
         af 23. oktober 2019
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. oktober 2019.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af tillægsimporttold for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     «BILAG I

                                 KN-kode

                                 Varebeskrivelse

                                 Repræsentativ pris
                                 (EUR/100 kg)

                                 Sikkerhed, jf. artikel 3
                                 (EUR/100 kg)

                                 Oprindelse (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 136,2

                                 0

                                 AR

                                 0207 14 10

                                 Udskårne udbenede stykker af høns af arten Gallus domesticus, frosne

                                 231,2
                                 210,6
                                 244,8
                                 236,9

                                 21
                                 27
                                 17
                                 19

                                 AR
                                 BR
                                 CL
                                 TH

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 272,1

                                 4

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).


title: Kommissionens gennemførelsesforordning (EU) 2019/1787 af 24. oktober 2019 om ændring af gennemførelsesforordning (EU) 2016/6 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima (EØS-relevant tekst)

text:
                  25.10.2019

                  DA

                  Den Europæiske Unions Tidende

                  L 272/140

         KOMMISSIONENS GENNEMFØRELSESFORORDNING (EU) 2019/1787
         af 24. oktober 2019
         om ændring af gennemførelsesforordning (EU) 2016/6 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 53, stk. 1, litra b), nr. ii), og
         ud fra følgende betragtninger:

                     (1)

                     I henhold til artikel 53 i forordning (EF) nr. 178/2002 kan der vedtages relevante EU-beredskabsforanstaltninger vedrørende fødevarer og foder, der er importeret fra et tredjeland, for at beskytte menneskers sundhed, dyresundheden eller miljøet, hvis denne risiko ikke kan styres på tilfredsstillende vis ved hjælp af de foranstaltninger, der træffes af medlemsstaterne hver for sig.

                     (2)

                     Efter ulykken på atomkraftværket i Fukushima den 11. marts 2011 blev Kommissionen orienteret om, at indholdet af radionukleider i visse fødevarer med oprindelse i Japan oversteg de indgrebsværdier for fødevarer, der gælder i Japan. En sådan kontaminering kan udgøre en trussel mod folke- og dyresundheden i Unionen, og derfor blev Kommissionens gennemførelsesforordning (EU) nr. 297/2011 (2) vedtaget. Nævnte forordning blev afløst af Kommissionens gennemførelsesforordning (EU) nr. 961/2011 (3), som senere blev afløst af Kommissionens gennemførelsesforordning (EU) nr. 284/2012 (4). Sidstnævnte blev afløst af Kommissionens gennemførelsesforordning (EU) nr. 996/2012 (5), som senere blev afløst af Kommissionens gennemførelsesforordning (EU) nr. 322/2014 (6), der igen blev afløst af Kommissionens gennemførelsesforordning (EU) 2016/6 (7).

                     (3)

                     Da de foranstaltninger, der er fastsat ved gennemførelsesforordning (EU) 2016/6, som ændret ved Kommissionens gennemførelsesforordning (EU) 2017/2058 (8), i henhold til samme forordning skal tages op til revision senest den 30. juni 2019 for at tage højde for den videre udvikling af situationen og for data for 2017 og 2018 om forekomst af radioaktivitet i foder og fødevarer, bør gennemførelsesforordning (EU) 2016/6 ændres.

                     (4)

                     De eksisterende foranstaltninger er blevet taget op til revision under hensyntagen til mere end 100 000 tilfælde af data om forekomst af radioaktivitet i foder og fødevarer bortset fra oksekød og til mere end 534 000 tilfælde af data om forekomst af radioaktivitet i oksekød, som de japanske myndigheder har fremlagt vedrørende syvende og ottende vækstsæson (fra januar 2017 til december 2018) efter ulykken.

                     (5)

                     De data, som de japanske myndigheder har fremlagt for 2017 og 2018, dokumenterer, at der ikke er konstateret overskridelse af maksimalgrænseværdierne for radioaktivitet i foder og fødevarer fra Chiba, Tochigi og Iwate i den ottende vækstsæson efter ulykken, og det er ikke længere nødvendigt at kræve prøveudtagning og analyse af foderstoffer og fødevarer, der har oprindelse i præfekturerne Chiba, Tochigi og Iwate, vedrørende tilstedeværelsen af radioaktivitet før eksport til Unionen.

                     (6)

                     For så vidt angår foder- og fødevareprodukter, der har oprindelse i præfekturet Fukushima, bør kravet om prøveudtagning og analyse før eksport til Unionen for så vidt angår sojabønner, japansk hestehov, ørnebregne, japansk kongebregne og strudsvinge og produkter afledt heraf ophæves under hensyntagen til de data om forekomst, som de japanske myndigheder har fremlagt for 2017 og 2018. For så vidt angår de øvrige foderstoffer og fødevarer med oprindelse i det nævnte præfektur bør kravet om prøveudtagning og analyse forud for eksport til Unionen opretholdes.

                     (7)

                     For så vidt angår præfekturerne Miyagi, Ibaraki og Gunma kræves der i øjeblikket prøveudtagning og analyse af svampe, fiskevarer, visse spiselige vilde planter samt forarbejdede og afledte produkter heraf før eksport til Unionen. Dataene om forekomst for den ottende vækstsæson dokumenterer, at det er hensigtsmæssigt ikke længere at kræve prøveudtagning og analyse af fisk og fiskevarer og visse spiselige vilde planter og afledte produkter heraf fra præfekturerne Miyagi, Ibaraki og Gunma samt af svampe fra præfekturet Ibaraki før eksport til Unionen. Hvad angår spiselige vilde planter og afledte produkter heraf bør der ikke længere kræves prøveudtagning og analyse af bambusskud fra præfekturerne Ibaraki og Gunma, men det bør opretholdes for præfekturet Miyagi, og der bør ikke længere kræves prøveudtagning og analyse af strudsvinge og japansk kongebregne fra præfekturet Miyagi. På den anden side er der konstateret manglende overholdelse i Aralia spp. fra præfekturet Gunma i den ottende vækstsæson, og derfor er det hensigtsmæssigt at kræve prøveudtagning og analyse for Aralia spp. og afledte produkter heraf fra præfekturet Gunma før eksport til Unionen.

                     (8)

                     For så vidt angår præfekturerne Nagano og Niigata kræves der i øjeblikket prøveudtagning og analyse af svampe og visse spiselige vilde planter samt forarbejdede og afledte produkter heraf før eksport til Unionen. Dataene om forekomst for den ottende vækstsæson dokumenterer, at det ikke længere er nødvendigt at kræve prøveudtagning og analyse forud for eksport til Unionen af svampe fra begge præfekturer og heller ikke af de spiselige vilde planter strudsvinge, japansk kongebregne og Aralia spp. samt afledte produkter heraf fra præfekturet Nagano.

                     (9)

                     Dataene om forekomst fra syvende og ottende vækstsæson dokumenterer, at kravet til prøveudtagning og analyse forud for eksport til Unionen bør opretholdes for så vidt angår svampe og koshiabura samt afledte produkter heraf med oprindelse i præfekturerne Shizuoka, Yamanashi og Yamagata.

                     (10)

                     Under hensyntagen til dataene om forekomst fra syvende og ottende vækstsæson bør bestemmelserne i gennemførelsesforordning (EU) 2016/6 opstilles således, at præfekturer, hvorfra samme foderstoffer og fødevarer skal underkastes prøveudtagning og analyse før eksport til Unionen, er i samme gruppe.

                     (11)

                     Importkontrollen viser, at de særlige betingelser, der er fastsat i EU-lovgivningen, gennemføres korrekt af de japanske myndigheder, og at der ikke er konstateret manglende overholdelse ved importkontrol i mere end syv år. Den lave hyppighed af importkontrollen bør derfor fastholdes.

                     (12)

                     Bestemmelserne i gennemførelsesforordning (EU) 2016/6 bør tages op til revision, når resultaterne af prøveudtagninger og analyser af tilstedeværelsen af radioaktivitet i foder og fødevarer fra niende og tiende vækstsæson (2019 og 2020) efter ulykken foreligger, dvs. senest den 30. juni 2021.

                     (13)

                     Gennemførelsesforordning (EU) 2016/6 bør derfor ændres.

                     (14)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            I gennemførelsesforordning (EU) 2016/6 foretages følgende ændringer:

                        1)

                        Artikel 5, stk. 4, affattes således:

                                    »4.

                                    Fisk og fiskevarer, der er omhandlet i bilag II, og som er fanget eller høstet i kystfarvande ud for præfekturet Fukushima, skal ledsages af en erklæring, jf. stk. 1, og af en analyserapport med resultaterne af prøveudtagningen og analysen, uanset hvor sådanne produktet er landet.«

                        2)

                        Artikel 14 affattes således:
                        »Artikel 14

                           Revision

                        Denne forordning skal tages op til revision inden den 30. juni 2021.«

                        3)

                        Bilag II erstattes af teksten i bilag I til nærværende forordning.

                        4)

                        Bilag III erstattes af teksten i bilag II til nærværende forordning.

            Artikel 2
            Overgangsbestemmelse
            Sendinger af foder og fødevarer, der falder inden for anvendelsesområdet for gennemførelsesforordning (EU) 2016/6, og som har forladt Japan før nærværende forordnings ikrafttrædelse, kan importeres til Unionen på de betingelser, der er fastsat ved gennemførelsesforordning (EU) 2016/6, forud for nærværende forordnings ikrafttrædelse.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. oktober 2019.

                  På Kommissionens vegne

                  Formand

               Jean-Claude JUNCKER

            (1)  EFT L 31 af 1.2.2002, s. 1.

            (2)  Kommissionens gennemførelsesforordning (EU) nr. 297/2011 af 25. marts 2011 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima (EUT L 80 af 26.3.2011, s. 5).

            (3)  Kommissionens gennemførelsesforordning (EU) nr. 961/2011 af 27. september 2011 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima, og om ophævelse af forordning (EU) nr. 297/2011 (EUT L 252 af 28.9.2011, s. 10).

            (4)  Kommissionens gennemførelsesforordning (EU) nr. 284/2012 af 29. marts 2012 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima, og om ophævelse af gennemførelsesforordning (EU) nr. 961/2011 (EUT L 92 af 30.3.2012, s. 16).

            (5)  Kommissionens gennemførelsesforordning (EU) nr. 996/2012 af 26. oktober 2012 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima, og om ophævelse af gennemførelsesforordning (EU) nr. 284/2012 (EUT L 299 af 27.10.2012, s. 31).

            (6)  Kommissionens gennemførelsesforordning (EU) nr. 322/2014 af 28. marts 2014 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima (EUT L 95 af 29.3.2014, s. 1).

            (7)  Kommissionens gennemførelsesforordning (EU) 2016/6 af 5. januar 2016 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima, og om ophævelse af gennemførelsesforordning (EU) nr. 322/2014 (EUT L 3 af 6.1.2016, s. 5).

            (8)  Kommissionens gennemførelsesforordning (EU) 2017/2058 af 10. november 2017 om ændring af gennemførelsesforordning (EU) 2016/6 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima (EUT L 294 af 11.11.2017, s. 29).

            BILAG I
            Bilag II til gennemførelsesforordning (EU) 2016/6 affattes således:

                     »BILAG II

                        Fødevarer og foder, for hvilke der kræves prøveudtagning og analyse for forekomst af cæsium-134 og cæsium-137 før eksport til Unionen

                     a)   Produkter med oprindelse i præfekturet Fukushima:

                                 —

                                 svampe og afledte produkter heraf henhørende under KN-kode 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 og ex 2005 99 80

                                 —

                                 fisk og fiskevarer henhørende under KN-kode 0302, 0303, 0304, 0305, 0308, 1504 10, 1504 20, 1604, bortset fra:

                                             —

                                             japansk ravfisk (Seriola quinquerradiata) og australsk ravfisk (Seriola lalandi) henhørende under KN-kode ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 og ex 1604 20 90

                                             —

                                             stor ravfisk (Seriola dumerili) henhørende under KN-kode ex 0302 89 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 og ex 1604 20 90

                                             —

                                             japansk guldbrasen (Pagrus major) henhørende under KN-kode 0302 85 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 og ex 1604 20 90

                                             —

                                             sølvtrevalle (Pseudocaranx dentex) henhørende under KN-kode ex 0302 49 90, ex 0303 89 90, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 5985, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 19 91, ex 1604 19 97 og ex 1604 20 90

                                             —

                                             stillehavstun (Thunnus orientalis) henhørende under KN-kode ex 0302 35, ex 0303 45, ex 0304 49 90, ex 0304 59 90, ex 0304 89 90, ex 0304 99 99, ex 0305 10 00, ex 0305 20 00, ex 0305 39 90, ex 0305 49 80, ex 0305 59 85, ex 0305 69 80, ex 0305 72 00, ex 0305 79 00, ex 1504 10, ex 1504 20, ex 1604 14 41, ex 1604 14 48 og ex 1604 20 70

                                             —

                                             spansk makrel (Scomber japonicus) henhørende under KN-kode ex 0302 44 00, ex 0303 54 10, ex 0304 49 90, ex 0304 59 90, ex 0304 89 49, ex 0304 99 99, ex 0305 10 00, ex 0305 20 00, ex 0305 39 90, ex 0305 49 30, ex 0305 54 90, ex 0305 69 80, ex 0305 72 00, ex 0305 79 00, ex 1504 10, ex 1504 20, 1604 15 og ex 1604 20 50

                                 —

                                    Aralia spp. og afledte produkter heraf henhørende under KN-kode ex 0709 99, ex 0710 80, ex 0711 90 og ex 0712 90

                                 —

                                 bambusskud (Phyllostachys pubescens) og afledte produkter heraf henhørende under KN-kode ex 07 09 99, ex 0710 80, ex 0711 90, ex 0712 90, ex 2004 90 og 2005 91 00

                                 —

                                 koshiabura (skud af Eleutherococcus sciadophylloides) og afledte produkter heraf henhørende under KN-kode ex 0709 99, ex 0710 80, ex 0711 90 og ex 0712 90

                                 —

                                 (japanske) kakifrugter (Diospyros sp.) og afledte produkter heraf henhørende under KN-kode 0810 70 00, ex 0811 90, ex 0812 90 og ex 0813 50

                           b)   Produkter med oprindelse i præfekturet Miyagi

                                 —

                                 svampe og afledte produkter heraf henhørende under KN-kode 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 og ex 2005 99 80

                                 —

                                    Aralia spp. og afledte produkter heraf henhørende under KN-kode ex 0709 99, ex 0710 80, ex 0711 90 og ex 0712 90

                                 —

                                 bambusskud (Phyllostachys pubescens) og afledte produkter heraf henhørende under KN-kode ex 07 09 99, ex 0710 80, ex 0711 90, ex 0712 90, ex 2004 90 og 2005 91 00

                                 —

                                 ørnebregne (Pteridium aquilinum) og afledte produkter heraf henhørende under KN-kode ex 0709 99, ex 0710 80, ex 0711 90 og ex 0712 90

                                 —

                                 koshiabura (skud af Eleutherococcus sciadophylloides) og afledte produkter heraf henhørende under KN-kode ex 0709 99, ex 0710 80, ex 0711 90 og ex 0712 90

                           c)   Produkter med oprindelse i præfekturet Gunma

                                 —

                                 svampe og afledte produkter heraf henhørende under KN-kode 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 og ex 2005 99 80

                                 —

                                    Aralia spp. og afledte produkter heraf henhørende under KN-kode ex 0709 99, ex 0710 80, ex 0711 90 og ex 0712 90

                                 —

                                 koshiabura (skud af Eleutherococcus sciadophylloides) og afledte produkter heraf henhørende under KN-kode ex 0709 99, ex 0710 80, ex 0711 90 og ex 0712 90

                           d)   Produkter med oprindelse i præfekturerne Yamanashi, Yamagata og Shizuoka:

                                 —

                                 svampe og afledte produkter heraf henhørende under KN-kode 0709 51 00, 0709 59, 0710 80 61, 0710 80 69, 0711 51 00, 0711 59 00, 0712 31 00, 0712 32 00, 0712 33 00, ex 0712 39 00, 2003 10, 2003 90 og ex 2005 99 80

                                 —

                                 koshiabura (skud af Eleutherococcus sciadophylloides) og afledte produkter heraf henhørende under KN-kode ex 0709 99, ex 0710 80, ex 0711 90 og ex 0712 90

                           e)   Produkter med oprindelse i præfekturerne Ibaraki, Nagano og Niigata:

                                 —

                                 koshiabura (skud af Eleutherococcus sciadophylloides) og afledte produkter heraf henhørende under KN-kode ex 0709 99, ex 0710 80, ex 0711 90 og ex 0712 90

                           f)   Sammensatte produkter, der for mere end 50 %'s vedkommende består af de produkter, der er opført i litra a)-e) i dette bilag.

               «

            BILAG II
            Bilag III til gennemførelsesforordning (EU) 2016/6 affattes således:

                     »BILAG III

                        Erklæring til anvendelse ved import til Unionen af

                     …(produkt og oprindelsesland)

                        Batchidentifikationskode …Erklæringens nummer …
                     I henhold til bestemmelserne i Kommissionens gennemførelsesforordning (EU) 2016/6 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima ERKLÆRER
                     …
                     …(den bemyndigede repræsentant, jf. artikel 6, stk. 2 eller 3, i gennemførelsesforordning (EU) 2016/6)
                     herved, at … …(de i artikel 5, stk. 1, i gennemførelsesforordning (EU) 2016/6 omhandlede produkter) i denne sending bestående af: … … …(beskrivelse af sending, produkt, pakningernes antal og emballagetype samt brutto- eller nettovægt) indlastet i …(indladningssted) den …(indladningsdato) af …(transportfirmaets navn) med destinationen …(bestemmelsessted og -land) hidrørende fra virksomheden … …(virksomhedens navn og adresse)
                     er i overensstemmelse med den gældende lovgivning i Japan for så vidt angår maksimalgrænseværdierne for summen af cæsium-134 og cæsium-137,
                     og at sendingen omfatter:

                                 ☐

                                 produkter omhandlet i bilag II til gennemførelsesforordning (EU) 2016/6, som ændret ved gennemførelsesforordning (EU) 2019/1787, der er blevet høstet og/eller forarbejdet inden den 11. marts 2011

                                 ☐

                                 produkter omhandlet i bilag II til gennemførelsesforordning (EU) 2016/6, som ændret ved gennemførelsesforordning (EU) 2019/1787, der ikke har oprindelse i og ikke afsendes fra et af de præfekturer, der er opført i bilag II til gennemførelsesforordning (EU) 2016/6, som ændret ved gennemførelsesforordning (EU) 2019/1787, for hvilke der kræves prøveudtagning og analyse af det pågældende produkt

                                 ☐

                                 produkter omhandlet i bilag II til gennemførelsesforordning (EU) 2016/6, som ændret ved gennemførelsesforordning (EU) 2019/1787, der ikke har oprindelse i og ikke afsendes fra et af de præfekturer, der er opført i bilag II til gennemførelsesforordning (EU) 2016/6, som ændret ved gennemførelsesforordning (EU) 2019/1787, for hvilke der kræves prøveudtagning og analyse af det pågældende produkt, og som ikke er blevet eksponeret for radioaktivitet under transporten

                                 ☐

                                 produkter omhandlet i bilag II til gennemførelsesforordning (EU) 2016/6, som ændret ved gennemførelsesforordning (EU) 2019/1787, der har oprindelse i et af de præfekturer, der er opført i bilag II til gennemførelsesforordning (EU) 2016/6, som ændret ved gennemførelsesforordning (EU) 2019/1787, for hvilke der kræves prøveudtagning og analyse af det pågældende produkt, og som er blevet underkastet prøveudtagning den …(dato) og underkastet laboratorieanalyse den …(dato) på … (laboratoriets navn) for at bestemme indholdet af radionukleiderne cæsium-134 og cæsium-137. Analyserapporten er vedlagt.

                                 ☐

                                 produkter omhandlet i bilag II til gennemførelsesforordning (EU) 2016/6, som ændret ved gennemførelsesforordning (EU) 2019/1787, af ukendt oprindelse eller et produkt, der er afledt heraf, eller sammensatte foderstoffer eller fødevarer, der indeholder mere end 50 % af disse produkter som ingrediens(er) af ukendt oprindelse, som er blevet underkastet stikprøvekontrol den …(dato) og laboratorieanalyse den …(dato) på …(laboratoriets navn) for at bestemme indholdet af radionukleiderne cæsium-134 og cæsium-137. Analyserapporten er vedlagt.

                           Udfærdiget i …den …
                     den bemyndigede repræsentants, stempel og underskrift, jf. artikel 6, stk. 2 eller 3, i gennemførelsesforordning (EU) 2016/6.

               «


title: Kommissionens gennemførelsesforordning (EU) 2020/502 af 6. april 2020 om visse handelspolitiske foranstaltninger vedrørende visse produkter med oprindelse i Amerikas Forenede Stater

text:
                  7.4.2020

                  DA

                  Den Europæiske Unions Tidende

                  L 109/10

         KOMMISSIONENS GENNEMFØRELSESFORORDNING (EU) 2020/502
         af 6. april 2020
         om visse handelspolitiske foranstaltninger vedrørende visse produkter med oprindelse i Amerikas Forenede Stater
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 654/2014 af 15. maj 2014 om udøvelsen af Unionens rettigheder for så vidt angår anvendelsen og håndhævelsen af internationale handelsregler (1), særlig artikel 4, stk. 1, og
         ud fra følgende betragtninger:

                     (1)

                     Amerikas Forenede Stater (»USA«) vedtog den 24. januar 2020 beskyttelsesforanstaltninger i form af forhøjede toldsatser for import af visse afledte aluminiumsprodukter og visse afledte stålprodukter, der skulle træde i kraft den 8. februar 2020 og gælde i et ubegrænset tidsrum.

                     (2)

                     Selv om USA betegner disse foranstaltninger som sikkerhedsforanstaltninger, er de i alt væsentligt beskyttelsesforanstaltninger. De består i en afhjælpende foranstaltning, der forstyrrer den balance mellem indrømmelser og forpligtelser, der er resultatet af overenskomsten om oprettelse af Verdenshandelsorganisationen (»WTO«), og begrænser importen med det formål at beskytte den indenlandske industri mod udenlandsk konkurrence for at sikre samme industris handelsmæssige fremgang. De sikkerhedsmæssige undtagelser i den almindelige overenskomst om told og udenrigshandel af 1994 (»GATT 1994«) finder ikke anvendelse på eller berettiger sådanne beskyttelsesforanstaltninger og har ingen betydning for retten til genoprettelse af balance i henhold til de relevante bestemmelser i WTO-overenskomsten.

                     (3)

                     WTO-aftalen om beskyttelsesforanstaltninger giver ethvert eksporterende medlem, der er berørt af en beskyttelsesforanstaltning, ret til at suspendere anvendelsen af i alt væsentligt tilsvarende forpligtelser i henhold til GATT 1994 over for det WTO-medlem, der anvender beskyttelsesforanstaltningen, forudsat at der ikke nås frem til en tilfredsstillende løsning under høringer imellem de pågældende WTO-medlemmer, og at WTO's Råd for Handel med Varer ikke afviser suspensionen.

                     (4)

                     Ved høringer mellem USA og Unionen, jf. artikel 8 og 12.3 i WTO-aftalen om beskyttelsesforanstaltninger, nåede man ikke frem til en tilfredsstillende løsning (2).

                     (5)

                     Unionens suspension af i alt væsentligt tilsvarende indrømmelser eller andre forpligtelser bør træde i kraft 30 dage efter datoen for meddelelsen heraf til Rådet for Handel med Varer, medmindre Rådet for Handel med Varer afviser suspensionen.

                     (6)

                     WTO-aftalen giver mulighed for at udøve suspensionsretten a) straks, forudsat at beskyttelsesforanstaltningen ikke er truffet som følge af en absolut stigning i importen eller ikke er i overensstemmelse med WTO-aftalens relevante bestemmelser, eller b) efter en periode på tre år fra anvendelsen af beskyttelsesforanstaltningen.

                     (7)

                     USA's beskyttelsesforanstaltninger kan få betydelige negative økonomiske virkninger for de berørte erhvervsdrivende i Unionen. De vil i betydeligt omfang begrænse Unionens eksport af de pågældende afledte aluminiumsprodukter og de pågældende afledte stålprodukter til USA. Den berørte import af de pågældende afledte aluminiums- og stålprodukter fra Unionen til USA havde i 2019 en værdi på næsten 40 mio. EUR.

                     (8)

                     En suspension af handelsindrømmelser i form af forhøjet told på import til Unionen af udvalgte produkter med oprindelse i USA, som afspejler og ikke overstiger det beløb, der ville være resultatet af anvendelsen af USA's toldsatser på import af de pågældende afledte aluminiumsprodukter og de pågældende afledte stålprodukter fra Unionen til USA, er derfor en passende suspension af anvendelsen af i alt væsentligt tilsvarende handelsindrømmelser i overensstemmelse med WTO-aftalen om beskyttelsesforanstaltninger.

                     (9)

                     Kommissionen gør brug af sin ret til at afbalancere indrømmelser i samhandelen med tredjelande på grundlag af artikel 4, stk. 1, i forordning (EU) nr. 654/2014. Den passende foranstaltning har form af en handelspolitisk foranstaltning, som skal bestå i suspension af toldindrømmelser og indførelse af nye eller forhøjede toldsatser.

                     (10)

                     Ved sin udformning og udvælgelse af disse foranstaltninger har Kommissionen anvendt objektive kriterier i overensstemmelse med artikel 4, stk. 2, litra c), og artikel 4, stk. 3, i forordning (EU) nr. 654/2014, herunder foranstaltningernes rimelighed, deres potentiale til at hjælpe erhvervsdrivende i Unionen, der rammes af beskyttelsesforanstaltningerne, og målet om at minimere de negative økonomiske virkninger for Unionen. I overensstemmelse med artikel 9 i forordning (EU) nr. 654/2014 har Kommissionen givet de berørte parter mulighed for at give udtryk for deres synspunkter og indgive oplysninger vedrørende Unionens relevante økonomiske interesser (3).

                     (11)

                     Kommissionen har derfor sikret sig, at tillægstolden står i et rimeligt forhold til virkningen af de amerikanske beskyttelsesforanstaltninger og ikke er for vidtgående, som beskrevet i betragtning 8, 16 og 18.

                     (12)

                     De valgte foranstaltninger vil desuden i et vist omfang kunne lette situationen for EU's stål- og aluminiumsindustri, som er berørt af USA's beskyttelsesforanstaltninger.

                     (13)

                     Og endelig vedrører disse foranstaltninger import af produkter med oprindelse i USA, som Unionen ikke i væsentlig grad er afhængig af levering af. Ved denne tilgang undgås så vidt muligt en negativ virkning for forskellige aktører på EU-markedet, herunder forbrugerne.

                     (14)

                     Som en afspejling af de tidsmæssige krav, der er beskrevet i betragtning 6, og hvis Rådet for Handel med Varer ikke afviser det som omhandlet i betragtning 5, bør tillægstolden finde anvendelse i to faser.

                     (15)

                     I den første fase bør import af de produkter, der er anført i artikel 1, stk. 2, litra a), pålægges en værditold på henholdsvis 20 % og 7 % med virkning fra den 8. maj 2020, og indtil USA ophører med at anvende sine beskyttelsesforanstaltninger på produkter fra Unionen.

                     (16)

                     Det samlede beløb af værditolden i den første fase afspejler USA's toldforhøjelse på henholdsvis 10 % og 25 % på import fra Unionen til USA af stansedele af aluminium til kofangere, bestående af dele og tilbehør til motorkøretøjer henhørende under pos. 8701-8705, og stansedele af stål til kofangere, bestående af dele og tilbehør til motorkøretøjer henhørende under pos. 8701-8705 (begge beskrevet under HTS-kode (4)8708 10 30) samt stansedele af aluminium til karosserier til traktorer, der er egnet til anvendelse i landbruget, og stansedele af stål til karosserier til traktorer, der er egnet til anvendelse i landbruget, (begge beskrevet under HTS-kode 8708 29 21) (5) (samlet værdi af Unionens import til USA i 2019: 19 mio. EUR). Det er disse produkter, for hvilke USA ikke har truffet beskyttelsesforanstaltninger som følge af en absolut stigning i importen.

                     (17)

                     I den anden fase bør import af de produkter, der er anført i artikel 1, stk. 2, litra b), pålægges en yderligere supplerende værditold på 4,4 % med virkning fra den 8. februar 2023 eller — hvis dette skulle ske først — efter at WTO's tvistbilæggelsesorgan har vedtaget, eller er blevet meddelt, en afgørelse om, at USA's beskyttelsesforanstaltninger ikke er i overensstemmelse med WTO-aftalens relevante bestemmelser, indtil USA ophører med at anvende sine beskyttelsesforanstaltninger på produkter fra Unionen.

                     (18)

                     Det samlede beløb af værditolden i den anden fase afspejler USA's toldforhøjelse på henholdsvis 10 % og 25 % på import fra Unionen til USA af de øvrige relevante produkter (6) (samlet værdi af Unionens import til USA i 2019: 21 mio. EUR). Det er disse produkter, for hvilke USA kan have truffet beskyttelsesforanstaltninger som følge af en absolut stigning i importen.

                     (19)

                     Kommissionen kan ændre denne forordning for at tage højde for eventuelle justeringer eller ændringer af USA's beskyttelsesforanstaltninger, herunder gennem udelukkelse af produkter eller virksomheder.

                     (20)

                     Denne forordning berører ikke spørgsmålet om, hvorvidt USA's beskyttelsesforanstaltninger er i overensstemmelse med WTO-overenskomstens relevante bestemmelser.

                     (21)

                     I lyset af de gældende WTO-tidsfrister bør denne retsakt træde i kraft på dagen for dens offentliggørelse i Den Europæiske Unions Tidende.

                     (22)

                     Foranstaltningerne i denne forordning er i overensstemmelse med udtalelse fra Udvalget for Handelsbarrierer, der er nedsat ved Europa-Parlamentets og Rådets forordning (EU) 2015/1843 (7) —

               VEDTAGET DENNE FORORDNING:

            Artikel 1

               1.   Kommissionen giver straks — og under alle omstændigheder ikke senere end den 7. april 2020 — WTO's Råd for Handel med Varer skriftlig meddelelse om, at Unionen, hvis Rådet for Handel med Varer ikke afviser det, fra den 8. maj 2020 suspenderer anvendelsen af importtoldindrømmelser i henhold til GATT 1994 på handelen med USA for så vidt angår de i afsnit 2 anførte produkter.

               2.   Som følge heraf pålægger Unionen tillægstold på import til Unionen af de produkter, der er anført nedenfor, og som har oprindelse i USA:

                           a)

                           I første fase pålægges import af følgende produkter en yderligere værditold på henholdsvis 20 % og 7 % fra den 8. maj 2020:

                                       KN-kode  (8)

                                       Yderligere værditold

                                       9613 80 00

                                       20 %

                                       3926 30 00

                                       7 %

                           b)

                           I anden fase pålægges import af følgende produkter en yderligere værditold på 4,4 % fra:

                                       —

                                       den 8. februar 2023 eller

                                       —

                                       femtedagen, efter at WTO's tvistbilæggelsesorgan har vedtaget, eller er blevet meddelt, en afgørelse om, at USA's beskyttelsesforanstaltninger ikke er i overensstemmelse med WTO-aftalens relevante bestemmelser, hvis dette skulle ske først. I sidstnævnte tilfælde offentliggør Kommissionen en meddelelse med datoen for vedtagelsen eller meddelelsen af en sådan afgørelse i Den Europæiske Unions Tidende:

                                                   KN-kode  (9)

                                                   Yderligere værditold

                                                   9504 40 00

                                                   4,4 %

            Artikel 2
            Unionen anvender den i artikel 1 omhandlede tillægstold, så længe og i det omfang USA anvender eller på ny anvender sine beskyttelsesforanstaltninger på en måde, der vil berøre produkter fra Unionen. Kommissionen offentliggør en meddelelse med datoen for, hvornår USA er ophørt med at anvende sine beskyttelsesforanstaltninger, i Den Europæiske Unions Tidende.

            Artikel 3
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. april 2020.

                  På Kommissionens vegne

               Ursula VON DER LEYEN

                  Formand

            (1)  Europa-Parlamentets og Rådets forordning (EU) nr. 654/2014 af 15. maj 2014 om udøvelsen af Unionens rettigheder for så vidt angår anvendelsen og håndhævelsen af internationale handelsregler og om ændring af Rådets forordning (EF) nr. 3286/94 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regi (EUT L 189 af 27.6.2014, s. 50).

            (2)  Unionen anmodede om høringer den 6. marts 2020. Der er ikke opnået enighed, og den 30-dages høringsperiode, der er omhandlet i artikel 8 i WTO-aftalen om beskyttelsesforanstaltninger, er nu udløbet.

            (3)  https://trade.ec.europa.eu/consultations/index.cfm?consul_id=264

            (4)  Koder i Harmonised Tariff Schedule of the United States som omhandlet i Proklamation 9980 af 24. januar 2020, Adjusting Imports of Derivative Aluminum Articles and Derivative Steel Articles Into the United States, Federal Register vol. 85, nr. 19, af 29. januar 2020 med tilhørende bilag (https://www.whitehouse.gov/presidential-actions/proclamation-adjusting-imports-derivative-aluminum-articles-derivative-steel-articles-united-states/).

            (5)  Produkter som omhandlet i Proklamation 9980 af 24. januar 2020, Adjusting Imports of Derivative Aluminum Articles and Derivative Steel Articles Into the United States, Federal Register vol. 85, nr. 19, af 29. januar 2020 med tilhørende bilag (https://www.whitehouse.gov/presidential-actions/proclamation-adjusting-imports-derivative-aluminum-articles-derivative-steel-articles-united-states/).

            (6)  Produkter som omhandlet i Proklamation 9980 af 24. januar 2020, Adjusting Imports of Derivative Aluminum Articles and Derivative Steel Articles Into the United States, Federal Register vol. 85, nr. 19, af 29. januar 2020 (https://www.whitehouse.gov/presidential-actions/proclamation-adjusting-imports-derivative-aluminum-articles-derivative-steel-articles-united-states/).

            (7)  Europa-Parlamentets og Rådets forordning (EU) 2015/1843 af 6. oktober 2015 om fastsættelse af EU-procedurer på området for den fælles handelspolitik med henblik på at sikre udøvelsen af Unionens rettigheder i henhold til internationale handelsregler, navnlig regler fastlagt i Verdenshandelsorganisationens regi (kodifikation) (EUT L 272 af 16.10.2015, s. 1).

            (8)  Nomenklaturkoderne er taget fra den kombinerede nomenklatur som defineret i artikel 1, stk. 2, i Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1) og som fastsat i bilag I hertil, som er gyldig på tidspunktet for offentliggørelsen af denne forordning og finder tilsvarende anvendelse som ændret ved efterfølgende lovgivning, herunder senest Kommissionens gennemførelsesforordning (EU) 2019/1776 af 9. oktober 2019 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 280 af 31.10.2019, s. 1).

            (9)  Nomenklaturkoderne er taget fra den kombinerede nomenklatur som defineret i artikel 1, stk. 2, i Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1) og som fastsat i bilag I hertil, som er gyldig på tidspunktet for offentliggørelsen af denne forordning og finder tilsvarende anvendelse som ændret ved efterfølgende lovgivning, herunder senest Kommissionens gennemførelsesforordning (EU) 2019/1776 af 9. oktober 2019 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 280 af 31.10.2019, s. 1).


title: Kommissionens gennemførelsesforordning (EU) 2020/879 af 23. juni 2020 om ændring af gennemførelsesforordning (EU) nr. 897/2014 for så vidt angår særlige bestemmelser om tilpasning af bestemmelserne for gennemførelsen af grænseoverskridende samarbejdsprogrammer, der finansieres under det europæiske naboskabsinstrument, til specifikke foranstaltninger som reaktion på covid‐19-pandemien

text:
                  26.6.2020

                  DA

                  Den Europæiske Unions Tidende

                  L 203/59

         KOMMISSIONENS GENNEMFØRELSESFORORDNING (EU) 2020/879
         af 23. juni 2020
         om ændring af gennemførelsesforordning (EU) nr. 897/2014 for så vidt angår særlige bestemmelser om tilpasning af bestemmelserne for gennemførelsen af grænseoverskridende samarbejdsprogrammer, der finansieres under det europæiske naboskabsinstrument, til specifikke foranstaltninger som reaktion på covid‐19-pandemien
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 232/2014 af 11. marts 2014 om oprettelse af et europæisk naboskabsinstrument (1), særlig artikel 12, stk. 1,
         under henvisning til Europa-Parlamentets og Rådets forordning (EU) nr. 236/2014 af 11. marts 2014 om fælles regler og procedurer for gennemførelse af instrumenterne til finansiering af Unionens optræden udadtil (2), særlig artikel 6, stk. 2, og
         ud fra følgende betragtninger:

                     (1)

                     Gennemførelsen af grænseoverskridende samarbejdsprogrammer under både det europæiske naboskabsinstrument og målet om europæisk territorialt samarbejde i overensstemmelse med Kommissionens gennemførelsesforordning (EU) nr. 897/2014 (3) er blevet påvirket af konsekvenserne af covid‐19-pandemien på en måde, der helt savner fortilfælde. Denne ekstraordinære situation fordrer særlige foranstaltninger for at muliggøre, at grænseoverskridende samarbejdsprogrammer under det europæiske naboskabsinstrument kan medvirke til at reagere på de hastigt voksende behov på en fleksibel og effektiv måde med hensyn til de hårdest ramte sektorer, såsom sundhedsvæsenet, erhvervslivet — herunder små og mellemstore virksomheder — og arbejdsmarkedet, og ophjælpe den socioøkonomiske genopretning i programområderne.

                     (2)

                     Foranstaltninger svarende til dem, der blev truffet ved Europa-Parlamentets og Rådets forordning (EU) 2020/460 (4) og (EU) 2020/558 (5), og som i øjeblikket finder anvendelse på de grænseoverskridende samarbejdsprogrammer under målet om europæisk territorialt samarbejde, bør finde anvendelse på de grænseoverskridende samarbejdsprogrammer under det europæiske naboskabsinstrument.

                     (3)

                     Med henblik på at lette budgetbyrden for deltagerlandene eller modtagerne af EU-bistand i forbindelse med covid‐19-pandemien finder samfinansieringsreglen ikke anvendelse på Unionens bidrag til udgifter, der er afholdt og betalt, som medtaget i programårsregnskabet for det regnskabsår, der starter den 1. juli 2020 og ender den 30. juni 2021.

                     (4)

                     På grund af akkumuleringen af forsinkelser i begyndelsen af programmeringsperioden og en yderligere opbremsning i gennemførelsen af projekter forårsaget af covid‐19-pandemien bør fristen for underskrivelse af alle kontrakter, bortset fra allerede indgåede store infrastrukturprojekter, forlænges med ét år fra den 31. december 2021 til den 31. december 2022. Af samme årsager kan de projektaktiviteter, der finansieres af programmerne, ikke forventes afsluttet den 31. december 2022. Denne frist bør derfor forlænges med ét år til den 31. december 2023.

                     (5)

                     På grund af diverse inddæmningsforanstaltninger, der gennemføres i deltagerlandene, kan det blive vanskeligt eller helt umuligt for revisionsmyndighederne at aflægge kontrolbesøg på stedet og benytte en statistisk stikprøvemetode i en bestemt periode. For regnskabsåret fra 1. juli 2019 til 30. juni 2020 bør revisionsmyndighederne derfor gives mulighed for at benytte en ikke-statistisk stikprøvemetode.

                     (6)

                     I forbindelse med covid‐19-pandemien kan udvælgelsen af projekter i særlige tilfælde og med behørig begrundelse ske ved tildeling uden indkaldelse af forslag. De proceduremæssige skridt, som Kommissionen skal tage, bør forkortes ved ikke at kræve, at den fuldstændige projektansøgning indsendes til Kommissionen, inden projektet vurderes.

                     (7)

                     I gennemførelsesforordning (EU) nr. 897/2014 anvendes udtrykket "endelige rapporter" i to forskellige sammenhænge. Denne gennemførelsesforordning bør derfor klart skelne mellem på den ene side de endelige rapporter, der dækker programmet, og på den anden side de endelige rapporter, der vedrører gennemførelsen af et specifikt projekt,.

                     (8)

                     Der bør fra den 1. februar 2020 undtagelsesvis tillades støtteberettigelse af udgifter til fremme af kriseberedskabet i forbindelse med covid‐19-pandemien.

                     (9)

                     I modsætning til artikel 65, stk. 2, i Europa-Parlamentets og Rådets forordning (EU) nr. 1303/2013 (6), hvori den 31. december 2023 er fastsat som slutdato for udgifternes støtteberettigelse med hensyn til grænseoverskridende samarbejdsprogrammer, der finansieres under målet om europæisk territorialt samarbejde, er der ikke i gennemførelsesforordning (EU) nr. 897/2014 fastsat nogen sådan dato i forbindelse med udgifter til grænseoverskridende samarbejdsprogrammer under det europæiske naboskabsinstrument, men der er derimod fastsat visse frister i forbindelse med projektcyklussen og projektaktiviteterne. For at sikre overensstemmelse mellem bestemmelserne i forordning (EU) nr. 1303/2013 og gennemførelsesforordning (EU) nr. 897/2014 bør gennemførelsen af begge typer grænseoverskridende samarbejdsprogrammer så vidt muligt ensrettes. Den periode, hvori aktiviteter, der er knyttet til afslutningen af programmet og projekterne, kan gennemføres, dvs. mellem den 1. januar 2024 og den 30. september 2024, bør af hensyn til retssikkerheden ikke forkortes. Det er derfor hensigtsmæssigt også fremover at tillade sådanne aktiviteter og deres respektive udgifter mellem den 1. januar 2024 og den 30. september 2024. Med hensyn til disse perioder bør programmernes gennemførelsesperiode forlænges med ét år, dvs. til den 31. december 2025.

                     (10)

                     Af hensyn til deltagerlandenes retssikkerhed bør de særlige ordninger og procedurer for det sidste regnskabsår og programmets afslutning tilpasses til de bestemmelser, der gælder for grænseoverskridende samarbejdsprogrammer under målet om europæisk territorialt samarbejde. Derudover bør fuld udnyttelse af Unionens bidrag gennem grænseoverskridende samarbejdsprogrammer under det europæiske naboskabsinstrument kunne drage fordel af den yderligere fleksibilitet, der er fastsat til beregning af betalingen af den endelige saldo ved programmeringsperiodens udløb.

                     (11)

                     På grund af den akutte situation i forbindelse med covid‐19-pandemien bør der sikres en hurtig gennemførelse af foranstaltningerne i denne forordning, som derfor bør træde i kraft dagen efter offentliggørelsen i Den Europæiske Unions Tidende.

                     (12)

                     Gennemførelsesforordning (EU) nr. 897/2014 bør derfor ændres.

                     (13)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved forordning (EU) nr. 232/2014 —

               VEDTAGET DENNE FORORDNING:

            Artikel 1
            I gennemførelsesforordning (EU) nr. 897/2014 foretages følgende ændringer:

                        1)

                        I artikel 12 tilføjes følgende som stk. 4:

                           "4.   Uanset stk. 1 og 2 og i overensstemmelse med artikel 6, stk. 1, kræves der ikke samfinansiering af Unionens bidrag for udgifter, der er afholdt og betalt, og som er omfattet af programårsregnskabet, for regnskabsåret fra 1. juli 2020 til 30. juni 2021."

                        2)

                        I artikel 15 ændres datoen "31. december 2024" til "31. december 2025".

                        3)

                        I artikel 18 foretages følgende ændringer:

                                    a)

                                    I stk. 2 ændres datoen "31. december 2021" til "31. december 2022".

                                    b)

                                    I stk. 3 ændres datoen "31. december 2022" til "31. december 2023".

                        4)

                        Artikel 19, stk. 1, affattes således:

                           "1.   Kun aktiviteter, der er knyttet til støttemodtagernes afslutning af projekter i henhold til artikel 48, stk. 2, litra a), nr. iii), eller som er knyttet til afslutningen af programmer med teknisk bistand, må gennemføres mellem den 1. januar 2024 og den 30. september 2024."

                        5)

                        I artikel 28 indsættes følgende som stk. 1a:

                           "1a.   Med henblik på anvendelsen af stk. 1 udgør covid‐19-pandemien et behørigt begrundet tilfælde, hvor revisionsmyndigheden på grundlag af sit faglige skøn kan beslutte at benytte en ikke-statistisk stikprøvemetode for regnskabsåret fra 1. juli 2019 til 30. juni 2020."

                        6)

                        I artikel 41 foretages følgende ændringer:

                                    a)

                                    I stk. 1 indsættes følgende som litra c):

                                                "c)

                                                projektet gennemføres for at fremme kriseberedskabet i forbindelse med covid‐19-pandemien."

                                    b)

                                    Følgende indsættes som stk. 4a:

                                       "4a.   Uanset proceduren i stk. 4 skal projekter, der er foreslået til udvælgelse uden forslagsindkaldelse i henhold til stk. 1, litra c), vurderes af Kommissionen på grundlag af en kortfattet beskrivelse af projektet. Kommissionen meddeler sin afgørelse til forvaltningsmyndigheden senest to måneder efter datoen for dokumentets indsendelse. Denne tidsfrist kan om nødvendigt forlænges. I tilfælde af en negativ afgørelse underretter Kommissionen forvaltningsmyndigheden om årsagerne hertil."

                        7)

                        I artikel 48 foretages følgende ændringer:

                                    a)

                                    Stk. 2, nr. ii) og iii), affattes således:

                                                "ii)

                                                afholdte omkostninger bør være betalt inden forelæggelsen af de endelige projektrapporter. De kan betales senere, forudsat at de opføres på en liste i den endelige rapport med angivelse af den forventede betalingsdato

                                                iii)

                                                undtaget herfra er omkostninger vedrørende endelige projektrapporter, bl.a. udgiftskontrol, revision og endelig evaluering af projektet, som kan afholdes efter projektets gennemførelsesdato".

                                    b)

                                    Følgende indsættes som stk. 2a:

                                       "2a.   Uanset artikel 19, stk. 1, er udgifter ikke berettigede til EU-tilskud, hvis de afholdes efter den 31. december 2023."

                                    c)

                                    Følgende indsættes som stk. 3a:

                                       "3a.   Uanset stk. 3 er udgifter til projekter til fremme af kriseberedskabet i forbindelse med covid‐19-pandemien støtteberettigede fra den 1. februar 2020."

                        8)

                        Artikel 64 affattes således:

                           "Artikel 64
                           Betaling af den endelige saldo

                              1.   Forvaltningsmyndigheden forelægger betalingsanmodningen for den endelige saldo sammen med de dokumenter, der er nævnt i artikel 68 og artikel 77, stk. 5.

                              2.   Den endelige saldo udbetales senest tre måneder efter datoen for regnskabsafslutningen for det sidste regnskabsår eller senest en måned efter datoen for godkendelsen af den endelige gennemførelsesrapport, hvis dette tidspunkt indtræffer senere.

                              3.   Betaling af den endelige saldo for programmet kan i det sidste regnskabsår være op til 10 % højere end Unionens bidrag til hvert tematisk mål, som fastsat i Kommissionens gennemførelsesafgørelse om godkendelse af programmet.
                              Unionens bidrag via betaling af den endelige saldo i det sidste regnskabsår må ikke overstige Unionens samlede bidrag til hvert program, som fastsat i Kommissionens gennemførelsesafgørelse om godkendelse af programmet."

                        9)

                        I artikel 77 foretages følgende ændringer:

                                    a)

                                    I stk. 5 ændres datoen "30. september 2024" til "15. februar 2025".

                                    b)

                                    Følgende indsættes som stk. 6:

                                       "6.   Kommissionen kan efter meddelelse fra den berørte medlemsstat undtagelsesvis forlænge den frist, der er fastsat i stk. 1 og stk. 5, til den 1. marts.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. juni 2020.

                  På Kommissionens vegne

               Ursula VON DER LEYEN

                  Formand

            (1)  EUT L 77 af 15.3.2014, s. 27.

            (2)  EUT L 77 af 15.3.2014, s. 95.

            (3)  Kommissionens gennemførelsesforordning (EU) nr. 897/2014 af 18. august 2014 om specifikke bestemmelser for gennemførelsen af grænseoverskridende samarbejdsprogrammer, der finansieres inden for rammerne af Europa-Parlamentets og Rådets forordning (EU) nr. 232/2014 om oprettelse af et europæisk naboskabsinstrument (EUT L 244 af 19.8.2014, s. 12).

            (4)  Europa-Parlamentets og Rådets forordning (EU) 2020/460 af 30. marts 2020 om ændring af forordning (EU) nr. 1301/2013, (EU) nr. 1303/2013 og (EU) nr. 508/2014 for så vidt angår særlige foranstaltninger til mobilisering af investeringer i medlemsstaternes sundhedssystemer og andre dele af deres økonomier som reaktion på covid-19-udbruddet (investeringsinitiativ som reaktion på coronavirusset) (EUT L 99 af 31.3.2020, s. 5).

            (5)  Europa-Parlamentets og Rådets forordning (EU) 2020/558 af 23. april 2020 om ændring af forordning (EU) nr. 1301/2013 og (EU) nr. 1303/2013 for så vidt angår særlige foranstaltninger med henblik på at give ekstraordinær fleksibilitet med hensyn til anvendelsen af de europæiske struktur- og investeringsfonde som reaktion på covid-19-udbruddet (EUT L 130 af 24.4.2020, s. 1).

            (6)  Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).


title: Kommissionens gennemførelsesforordning (EU) 2020/880 af 24. juni 2020 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  26.6.2020

                  DA

                  Den Europæiske Unions Tidende

                  L 203/63

         KOMMISSIONENS GENNEMFØRELSESFORORDNING (EU) 2020/880
         af 24. juni 2020
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. juni 2020.

                  På Kommissionens vegne

                  For formanden

               Wolfgang BURTSCHER

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (i EUR/100 kg)

                                 Sikkerhed, jf. artikel 3
                                 (i EUR/100 kg)

                                 Oprindelse  (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 136,1

                                 0

                                 AR

                                 0207 14 10

                                 Udskårne udbenede stykker af høns af arten Gallus domesticus, frosne

                                 251,1
                                 189,6
                                 249,6
                                 240,9

                                 15
                                 35
                                 15
                                 18

                                 AR
                                 BR
                                 CL
                                 TH

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 199,7

                                 26

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).


title: Kommissionens gennemførelsesforordning (EU) 2020/881 af 25. juni 2020 om accept af en anmodning om behandling som ny eksporterende producent i forbindelse med de endelige antidumpingforanstaltninger, der blev indført på importen af bordservice og køkkenartikler af keramisk materiale med oprindelse i Folkerepublikken Kina ved gennemførelsesforordning (EU) 2019/1198

text:
                  26.6.2020

                  DA

                  Den Europæiske Unions Tidende

                  L 203/65

         KOMMISSIONENS GENNEMFØRELSESFORORDNING (EU) 2020/881
         af 25. juni 2020
         om accept af en anmodning om behandling som ny eksporterende producent i forbindelse med de endelige antidumpingforanstaltninger, der blev indført på importen af bordservice og køkkenartikler af keramisk materiale med oprindelse i Folkerepublikken Kina ved gennemførelsesforordning (EU) 2019/1198
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«),
         under henvisning til Kommissionens gennemførelsesforordning (EU) 2019/1198 af 12. juli 2019 om indførelse af en endelig antidumpingtold på importen af bordservice og køkkenartikler af keramisk materiale med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EU) 2016/1036 (2) (»den oprindelige forordning«), særlig artikel 2, og
         ud fra følgende betragtninger:
         A.   GÆLDENDE FORANSTALTNINGER

                     (1)

                     Den 13. maj 2013 indførte Rådet en endelig antidumpingtold på importen til Unionen af bordservice og køkkenartikler af keramisk materiale (»den pågældende vare«) med oprindelse i Folkerepublikken Kina (»Kina«) ved Rådets gennemførelsesforordning (EU) nr. 412/2013 (3).

                     (2)

                     Efter en udløbsundersøgelse i henhold til grundforordningens artikel 11, stk. 2, forlængede Kommissionen den 12. juli 2019 foranstaltningerne i yderligere fem år ved gennemførelsesforordning (EU) 2019/1198.

                     (3)

                     Efter en antiomgåelsesundersøgelse i henhold til grundforordningens artikel 13, stk. 3, og artikel 14, stk. 5, ændrede Kommissionen den 28. november 2019 forordning (EU) 2019/1198 ved Kommissionens gennemførelsesforordning (EU) 2019/2131 (4).

                     (4)

                     I den oprindelige undersøgelse blev der anvendt stikprøveudtagning til at undersøge de eksporterende producenter i Kina i henhold til artikel 17 i forordning (EU) 2016/1036.

                     (5)

                     Kommissionen indførte individuelle antidumpingtoldsatser på mellem 13,1 % og 23,4 % på importen af den pågældende vare for de stikprøveudtagne eksporterende producenter. For de samarbejdsvillige eksporterende producenter, der ikke indgik i stikprøven, blev der fastsat en toldsats på 17,9 %. De samarbejdsvillige eksporterende producenter, der ikke indgik i stikprøven, er opført i bilag I til gennemførelsesforordning (EU) 2019/2131. Der blev desuden indført en landsdækkende told på 36,1 % på den pågældende vare fra virksomheder i Kina, som enten ikke gav sig til kende eller ikke samarbejdede i forbindelse med undersøgelsen.

                     (6)

                     I henhold til artikel 2 i gennemførelsesforordning (EU) 2019/1198 kan Kommissionen ændre bilag I til nævnte forordning ved at tildele en ny eksporterende producent den toldsats, der finder anvendelse for de samarbejdsvillige virksomheder, der ikke indgik i stikprøven eller ikke er indrømmet individuel behandling, dvs. den vejede gennemsnitlige toldsats på 17,9 %, hvis en ny eksporterende producent i Kina over for Kommissionen fremlægger tilstrækkelig dokumentation for:

                                 a)

                                 at virksomheden ikke eksporterede den pågældende vare til Unionen i den undersøgelsesperiode, der blev lagt til grund for foranstaltningerne, dvs. fra den 1. januar 2011 til den 31. december 2011 (»den oprindelige undersøgelsesperiode«)

                                 b)

                                 at virksomheden ikke er forretningsmæssigt forbundet med nogen af de eksportører eller producenter i Kina, som er genstand for de ved den oprindelige forordning indførte antidumpingforanstaltninger, og

                                 c)

                                 at denne faktisk har eksporteret den pågældende vare til Unionen efter udløbet af den oprindelige undersøgelsesperiode eller har indgået en uigenkaldelig kontraktlig forpligtelse til at eksportere en betydelig mængde til Unionen.

               B.   ANMODNING OM BEHANDLING SOM NY EKSPORTERENDE PRODUCENT

                     (7)

                     Gruppen af forretningsmæssigt forbundne virksomheder Huatai Ceramics Industry Limited, Hunan, China og Kerun Ceramics Manufactory Ltd. (»Huatai og Kerun« eller »ansøgeren«) indgav en anmodning til Kommissionen om at blive indrømmet behandling som ny eksporterende producent og dermed være omfattet af toldsatsen for de samarbejdsvillige virksomheder i Kina, der ikke indgik i stikprøven, som er på 17,9 %. Ansøgeren hævdede, at virksomheden opfyldte alle tre betingelser i artikel 2 i den oprindelige forordning.

                     (8)

                     For at afgøre, om ansøgeren opfyldte betingelserne for at blive indrømmet behandling som ny eksporterende producent, jf. artikel 2 i den oprindelige forordning, sendte Kommissionen først et spørgeskema til ansøgeren med en anmodning om dokumentation for, at denne opfyldte betingelserne for behandling som ny eksporterende producent.

                     (9)

                     Efter en analyse af besvarelsen af spørgeskemaet anmodede Kommissionen om yderligere oplysninger og dokumentation, hvilket blev fremsendt af ansøgeren.

                     (10)

                     Kommissionen bestræbte sig på at efterprøve alle de oplysninger, som den anså for nødvendige med henblik på at fastslå, om ansøgeren opfylder betingelserne for at blive indrømmet behandling som ny eksporterende producent. Til dette formål analyserede Kommissionen den dokumentation, som ansøgeren havde fremlagt i sin spørgeskemabesvarelse, konsulterede forskellige onlinedatabaser, herunder Orbis (5) og Qichacha (6), og krydstjekkede virksomhedsoplysningerne med de oplysninger, der var indsendt i tidligere sager. Sideløbende hermed underrettede Kommissionen også EU-erhvervsgrenen om ansøgerens anmodning og opfordrede den til at fremsætte eventuelle bemærkninger. Der blev ikke modtaget bemærkninger fra EU-erhvervsgrenen.

               C.   ANALYSE AF ANMODNINGEN

                     (11)

                     Med hensyn til betingelsen i artikel 2, litra a), i den oprindelige forordning, som forudsætter, at ansøgeren ikke har eksporteret den pågældende vare til Unionen i den undersøgelsesperiode, der lå til grund for foranstaltningerne, dvs. fra den 1. januar 2011 til den 31. december 2011 (»den oprindelige undersøgelsesperiode«), fastslog Kommissionen, at ansøgeren ikke eksporterede til EU i løbet af UP. Huatai blev oprettet i september 2010 som en indenlandsk sælger af keramiske artikler. Det fremgår af virksomhedens vedtægter, at den ikke havde nogen eksportlicens frem til marts 2012 og ikke var i stand til at fremstille den pågældende vare inden december 2012, hvilket er efter UP. Kerun blev oprettet i oktober 2004. Virksomheden fik ikke licens til at fremstille den pågældende vare førend i juli 2018 og fik først eksportlicens i maj 2019, og begge disse datoer ligger efter UP. Ansøgeren opfylder derfor denne betingelse.

                     (12)

                     Med hensyn til betingelsen i artikel 2, litra b), i den oprindelige forordning om, at ansøgeren ikke må være forretningsmæssigt forbundet med eksportører eller producenter, der er omfattet af de antidumpingforanstaltninger, der blev indført ved den oprindelige forordning, fastslog Kommissionen, at ansøgeren var forretningsmæssigt forbundet med en af sine største kunder, den malaysiske handelsvirksomhed Fluxline Trading SDN BHD. Denne virksomhed er imidlertid ikke beliggende i Kina og var ikke omfattet af de antidumpingforanstaltninger, der blev indført ved den oprindelige forordning. Der blev ikke identificeret andre afhængighedsforhold som defineret i Kommissionens gennemførelsesforordning (EU) 2015/2447 (7). Ansøgeren opfylder derfor denne betingelse.

                     (13)

                     For så vidt angår betingelsen i artikel 2, litra c), i den oprindelige forordning, som forudsætter, at ansøgeren faktisk har eksporteret den pågældende vare til Unionen efter den oprindelige undersøgelsesperiode eller har indgået en uigenkaldelig kontraktmæssig forpligtelse om at eksportere en betydelig mængde til Unionen, fastslog Kommissionen, at ansøgeren havde eksporteret til Unionen i 2019, dvs. efter den oprindelige undersøgelsesperiode. Ansøgeren fremsendte fakturaer, en pakkeliste, et konnossement og en kvittering for betaling af en ordre afgivet i 2019 af en virksomhed i Østrig. Ansøgeren opfylder derfor denne betingelse.

                     (14)

                     Ansøgeren opfylder således alle tre betingelser for at blive indrømmet behandling som ny eksporterende producent, jf. artikel 2 i den oprindelige forordning, og anmodningen bør derfor imødekommes. Ansøgeren bør således pålægges en antidumpingtold på 17,9 % for samarbejdsvillige virksomheder, der ikke indgik i stikprøven i den oprindelige undersøgelse.

               D.   FREMLÆGGELSE AF OPLYSNINGER

                     (15)

                     Ansøgeren og EU-erhvervsgrenen blev underrettet om de væsentligste kendsgerninger og betragtninger, på grundlag af hvilke det blev anset for hensigtsmæssigt at tildele den antidumpingtoldsats, der finder anvendelse for de samarbejdsvillige virksomheder, der ikke indgik i stikprøven, til Huatai Ceramics Industry Limited, Hunan, China og Kerun Ceramics Manufactory Ltd. (»Huatai og Kerun«).

                     (16)

                     Parterne fik mulighed for at fremsætte bemærkninger. Der blev ikke modtaget bemærkninger hertil.

                     (17)

                     Denne forordning er i overensstemmelse med udtalelse fra det udvalg, der er nedsat ved grundforordningens artikel 15, stk. 1 —

               VEDTAGET DENNE FORORDNING:

            Artikel 1
            Følgende virksomhed føjes til listen over samarbejdsvillige virksomheder, der ikke indgik i stikprøven, i gennemførelsesforordning (EU) 2019/1198 af 12. juli 2019, særlig bilag I til gennemførelsesforordning 2019/1198:

                        Virksomhed

                        Taric-
                        tillægskode

                        »Huatai Ceramics Industry Limited, Hunan, China og Kerun Ceramics Manufactory Ltd.

                        C551«

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.

            Udfærdiget i Bruxelles, den 25. juni 2020.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  EUT L 189 af 15.7.2019, s. 8.

            (3)  Rådets gennemførelsesforordning (EU) nr. 412/2013 af 13. maj 2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina (EUT L 131 af 15.5.2013, s. 1).

            (4)  Kommissionens gennemførelsesforordning (EU) 2019/2131 af 28. november 2019 om ændring af gennemførelsesforordning (EU) 2019/1198 om indførelse af en endelig antidumpingtold på importen af bordservice og køkkenartikler af keramisk materiale med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 321 af 12.12.2019, s. 139).

            (5)  Orbis er en global leverandør af virksomhedsoplysninger, der dækker mere end 220 millioner virksomheder på verdensplan. Den leverer hovedsagelig standardiserede oplysninger om private virksomheder og virksomhedsstrukturer.

            (6)  Qichacha er en privat, profitorienteret kinesiskejet database, der leverer forretningsdata, kreditoplysninger og analyser vedrørende private og offentlige virksomheder i Kina til forbrugere/fagfolk.

            (7)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558). Artikel 127 fastsætter, at to personer betragtes som værende indbyrdes afhængige, hvis en af følgende betingelser er opfyldt: a) den ene er medlem af direktionen eller bestyrelsen for den andens virksomhed eller omvendt b) de anses juridisk set for interessenter eller kompagnoner c) de er arbejdsgiver og arbejdstager d) en tredjemand besidder, kontrollerer eller råder direkte eller indirekte over 5 % eller derover af deres aktier eller anparter med stemmeret e) den ene af dem kontrollerer direkte eller indirekte den anden part f) de kontrolleres begge direkte eller indirekte af en tredjemand g) de kontrollerer tilsammen direkte eller indirekte en tredjemand h) de er medlem af samme familie. Personer, som forretningsmæssigt er forbundet ved, at den ene er eneagent eller eneforhandler eller enekoncessionshaver for den anden uanset den benyttede betegnelse, anses kun for at være indbyrdes afhængige, hvis de opfylder et af de i forrige punktum anførte kriterier.


title: Kommissionens gennemførelsesforordning (EU) 2020/882 af 25. juni 2020 om accept af en anmodning om behandling som ny eksporterende producent i forbindelse med de endelige antidumpingforanstaltninger, der blev indført på importen af bordservice og køkkenartikler af keramisk materiale med oprindelse i Folkerepublikken Kina ved gennemførelsesforordning (EU) 2019/1198

text:
                  26.6.2020

                  DA

                  Den Europæiske Unions Tidende

                  L 203/68

         KOMMISSIONENS GENNEMFØRELSESFORORDNING (EU) 2020/882
         af 25. juni 2020
         om accept af en anmodning om behandling som ny eksporterende producent i forbindelse med de endelige antidumpingforanstaltninger, der blev indført på importen af bordservice og køkkenartikler af keramisk materiale med oprindelse i Folkerepublikken Kina ved gennemførelsesforordning (EU) 2019/1198
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«),
         under henvisning til Kommissionens gennemførelsesforordning (EU) 2019/1198 af 12. juli 2019 om indførelse af en endelig antidumpingtold på importen af bordservice og køkkenartikler af keramisk materiale med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EU) 2016/1036 (2) (»den oprindelige forordning«), særlig artikel 2, og
         ud fra følgende betragtninger:
         A.   GÆLDENDE FORANSTALTNINGER

                     (1)

                     Den 13. maj 2013 indførte Rådet en endelig antidumpingtold på importen til Unionen af bordservice og køkkenartikler af keramisk materiale (»den pågældende vare«) med oprindelse i Folkerepublikken Kina (»Kina«) ved Rådets gennemførelsesforordning (EU) nr. 412/2013 (3).

                     (2)

                     Efter en udløbsundersøgelse i henhold til grundforordningens artikel 11, stk. 2, forlængede Kommissionen den 12. juli 2019 foranstaltningerne i yderligere fem år ved gennemførelsesforordning (EU) 2019/1198.

                     (3)

                     Efter en antiomgåelsesundersøgelse i henhold til grundforordningens artikel 13, stk. 3, og artikel 14, stk. 5, ændrede Kommissionen den 28. november 2019 forordning (EU) 2019/1198 ved Kommissionens gennemførelsesforordning (EU) 2019/2131 (4).

                     (4)

                     I den oprindelige undersøgelse blev der anvendt stikprøveudtagning til at undersøge de eksporterende producenter i Kina i henhold til grundforordningens artikel 17.

                     (5)

                     Kommissionen indførte individuelle antidumpingtoldsatser på mellem 13,1 % og 23,4 % på importen af den pågældende vare for de stikprøveudtagne eksporterende producenter. For de samarbejdsvillige eksporterende producenter, der ikke indgik i stikprøven, blev der fastsat en toldsats på 17,9 %. De samarbejdsvillige eksporterende producenter, der ikke indgik i stikprøven, er opført i bilag I til forordning (EU) 2019/2131. Der blev desuden indført en landsdækkende told på 36,1 % på den pågældende vare fra virksomheder i Kina, som enten ikke gav sig til kende eller ikke samarbejdede i forbindelse med undersøgelsen.

                     (6)

                     I henhold til artikel 2 i den oprindelige forordning kan Kommissionen ændre bilag I til nævnte forordning ved at tildele en ny eksporterende producent den toldsats, der finder anvendelse for de samarbejdsvillige virksomheder, der ikke indgik i stikprøven eller ikke er indrømmet individuel behandling, dvs. den vejede gennemsnitlige toldsats på 17,9 %, hvis en ny eksporterende producent i Kina over for Kommissionen fremlægger tilstrækkelig dokumentation for:

                                 a)

                                 at virksomheden ikke eksporterede den pågældende vare til Unionen i den undersøgelsesperiode, der blev lagt til grund for foranstaltningerne, dvs. fra den 1. januar 2011 til den 31. december 2011 (»den oprindelige undersøgelsesperiode«)

                                 b)

                                 at virksomheden ikke er forretningsmæssigt forbundet med nogen af de eksportører eller producenter i Kina, som er genstand for de ved den oprindelige forordning indførte antidumpingforanstaltninger, og

                                 c)

                                 at denne faktisk har eksporteret den pågældende vare til Unionen efter udløbet af den oprindelige undersøgelsesperiode eller har indgået en uigenkaldelig kontraktlig forpligtelse til at eksportere en betydelig mængde til Unionen.

               B.   ANMODNING OM BEHANDLING SOM NY EKSPORTERENDE PRODUCENT

                     (7)

                     Virksomheden Hunan Huazhi Ceramic Co. Ltd. (»Huazhi« eller »ansøgeren«) indgav en anmodning til Kommissionen om at blive indrømmet behandling som ny eksporterende producent og dermed være omfattet af toldsatsen for de samarbejdsvillige virksomheder i Kina, der ikke indgik i stikprøven, som er på 17,9 %. Ansøgeren hævdede, at virksomheden opfyldte alle tre betingelser i artikel 2 i den oprindelige forordning.

                     (8)

                     For at afgøre, om ansøgeren opfyldte betingelserne for at blive indrømmet behandling som ny eksporterende producent, jf. artikel 2 i den oprindelige forordning, sendte Kommissionen først et spørgeskema til ansøgeren med en anmodning om dokumentation for, at denne opfyldte betingelserne for behandling som ny eksporterende producent.

                     (9)

                     Efter en analyse af besvarelsen af spørgeskemaet anmodede Kommissionen om yderligere oplysninger og dokumentation, hvilket blev fremsendt af ansøgeren.

                     (10)

                     Kommissionen bestræbte sig på at efterprøve alle de oplysninger, som den anså for nødvendige med henblik på at fastslå, om ansøgeren opfylder betingelserne for at blive indrømmet behandling som ny eksporterende producent. Til dette formål analyserede Kommissionen den dokumentation, som ansøgeren havde fremlagt i sin spørgeskemabesvarelse, konsulterede forskellige onlinedatabaser, herunder Orbis (5) og Qichacha (6), og krydstjekkede virksomhedsoplysningerne med de oplysninger, der var indsendt i tidligere sager. Sideløbende hermed underrettede Kommissionen også EU-erhvervsgrenen om ansøgerens anmodning og opfordrede den til at fremsætte eventuelle bemærkninger. Der blev ikke modtaget bemærkninger fra EU-erhvervsgrenen.

               C.   ANALYSE AF ANMODNINGEN

                     (11)

                     Med hensyn til betingelsen i artikel 2, litra a), i den oprindelige forordning, som forudsætter, at ansøgeren ikke har eksporteret den pågældende vare til Unionen i den undersøgelsesperiode, der ligger til grund for foranstaltningerne, dvs. fra den 1. januar 2011 til den 31. december 2011 (»den oprindelige undersøgelsesperiode«), fastslog Kommissionen, at ansøgeren ikke eksisterede som virksomhed på daværende tidspunkt. Huazhis vedtægter er dateret i oktober 2013, og virksomhedens erhvervslicens er fra november 2013. Ansøgeren kunne derfor ikke have eksporteret den pågældende vare til Unionen i undersøgelsesperioden og opfylder dermed denne betingelse.

                     (12)

                     Med hensyn til betingelsen i artikel 2, litra b), i den oprindelige forordning om, at ansøgeren ikke må være forretningsmæssigt forbundet med eksportører eller producenter, der er omfattet af de antidumpingforanstaltninger, der blev indført ved den oprindelige forordning, fastslog Kommissionen, at de to aktionærer i Huazhi ikke havde andre kapitalandele. Selv om Huazhi blandt sine vigtigste kunder havde en kinesisk producent af den pågældende vare, der er omfattet af antidumpingforanstaltninger, blev der mellem de to ikke konstateret noget afhængighedsforhold som defineret i Kommissionens gennemførelsesforordning (EU) 2015/2447 (7). Ansøgeren opfylder derfor denne betingelse.

                     (13)

                     For så vidt angår betingelsen i artikel 2, litra c), i den oprindelige forordning, som forudsætter, at ansøgeren faktisk har eksporteret den pågældende vare til Unionen efter den oprindelige undersøgelsesperiode eller har indgået en uigenkaldelig kontraktmæssig forpligtelse om at eksportere en betydelig mængde til Unionen, fastslog Kommissionen, at ansøgeren havde eksporteret til Unionen i 2019, dvs. efter den oprindelige undersøgelsesperiode. Ansøgeren fremsendte fakturaer, en pakkeliste, et konnossement og en kvittering for betaling af en ordre afgivet i 2019 af en virksomhed i Frankrig. Ansøgeren opfylder derfor denne betingelse.

                     (14)

                     Ansøgeren opfylder således alle tre betingelser for at blive indrømmet behandling som ny eksporterende producent, jf. artikel 2 i den oprindelige forordning, og anmodningen bør derfor imødekommes. Ansøgeren bør således pålægges en antidumpingtold på 17,9 % for samarbejdsvillige virksomheder, der ikke indgik i stikprøven i den oprindelige undersøgelse.

               D.   FREMLÆGGELSE AF OPLYSNINGER

                     (15)

                     Ansøgeren og EU-erhvervsgrenen blev underrettet om de væsentligste kendsgerninger og betragtninger, på grundlag af hvilke det blev anset for hensigtsmæssigt at tildele den antidumpingtoldsats, der finder anvendelse for de samarbejdsvillige virksomheder, der ikke indgik i stikprøven i den oprindelige undersøgelse, til Hunan Huazhi Ceramic Co., Ltd. (»Huazhi«).

                     (16)

                     Parterne fik mulighed for at fremsætte bemærkninger. Der blev ikke modtaget bemærkninger hertil.

                     (17)

                     Denne forordning er i overensstemmelse med udtalelse fra det udvalg, der er nedsat ved grundforordningens artikel 15, stk. 1 —

               VEDTAGET DENNE FORORDNING:

            Artikel 1
            Følgende virksomhed føjes til listen over samarbejdsvillige virksomheder, der ikke indgik i stikprøven, i gennemførelsesforordning (EU) 2019/1198, særlig bilag I til gennemførelsesforordning (EU) 2019/1198:

                        Virksomhed

                        Taric-
                        tillægskode

                        Hunan Huazhi Ceramic Co., Ltd.

                        C550

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. juni 2020.

                  På Kommissionens vegne

               Ursula VON DER LEYEN

                  Formand

            (1)  EUT L 176 af 30.6.2016, s. 21.

            (2)  EUT L 189 af 15.7.2019, s. 8.

            (3)  Rådets gennemførelsesforordning (EU) nr. 412/2013 af 13. maj 2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina (EUT L 131 af 15.5.2013, s. 1).

            (4)  Kommissionens gennemførelsesforordning (EU) 2019/2131 af 28. november 2019 om ændring af gennemførelsesforordning (EU) 2019/1198 om indførelse af en endelig antidumpingtold på importen af bordservice og køkkenartikler af keramisk materiale med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 321 af 12.12.2019, s. 139).

            (5)  Orbis er en global leverandør af virksomhedsoplysninger, der dækker mere end 220 millioner virksomheder på verdensplan. Den leverer hovedsagelig standardiserede oplysninger om private virksomheder og virksomhedsstrukturer.

            (6)  Qichacha er en privat, profitorienteret kinesiskejet database, der leverer forretningsdata, kreditoplysninger og analyser vedrørende private og offentlige virksomheder i Kina til forbrugere/fagfolk.

            (7)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558). Artikel 127 fastsætter, at to personer betragtes som værende indbyrdes afhængige, hvis en af følgende betingelser er opfyldt: a) den ene er medlem af direktionen eller bestyrelsen for den andens virksomhed eller omvendt b) de anses juridisk set for interessenter eller kompagnoner c) de er arbejdsgiver og arbejdstager d) en tredjemand besidder, kontrollerer eller råder direkte eller indirekte over 5 % eller derover af deres aktier eller anparter med stemmeret e) den ene af dem kontrollerer direkte eller indirekte den anden part f) de kontrolleres begge direkte eller indirekte af en tredjemand g) de kontrollerer tilsammen direkte eller indirekte en tredjemand h) de er medlem af samme familie. Personer, som forretningsmæssigt er forbundet ved, at den ene er eneagent eller eneforhandler eller enekoncessionshaver for den anden uanset den benyttede betegnelse, anses kun for at være indbyrdes afhængige, hvis de opfylder et af de i forrige punktum anførte kriterier.